**หัวข้อปริญญานิพนธ์** ระบบวิเคราะห์อาชญากรรมโดยใช้พิกัดภูมิศาสตร์

**นักศึกษา** นายธนชัย ธรรมกรณ์ รหัส 115410462037-6

นายณัธนิกรณ์ ชัยมงคลสถิตย์ รหัส 115410462042-6

นายณัฐพล สุริยาอมรชัย รหัส 115410462052-5

**อาจารย์ที่ปรึกษา** อาจารย์พัฒณ์รพี สุนันทพจน์

**ปีการศึกษา** 2557

**บทคัดย่อ**

ปริญญานิพนธ์ฉบับนี้เป็นการนำเสนอ “ระบบวิเคราะห์อาชญากรรมโดยใช้พิกัดภูมิศาสตร์” ได้จัดทำขึ้นเพื่อจากปัญหาทางสังคม เศรษฐกิจ และ อื่นๆ ที่มีมากขึ้น ทำให้ปัจจุบันการก่ออาชญากรรมในสังคมมีมากขึ้นตามไปด้วย ถึงแม้จะมีการจับกุมผู้กระทำความผิด การตั้งบทลงโทษที่หนัก หรือ การปลูกฝังจิตสำนึก แต่ก็ยังมีการกระทำความผิดเกิดขึ้นอยู่

ปัจจุบันเทคโนโลยีต่างๆได้มีการพัฒนาเป็นอย่างมาก และ จากปัญหาข้างต้นทางผู้พัฒนาได้เกิดแนวความคิดที่จะช่วยลดปัญหาด้วย ระบบวิเคราะห์อาชญากรรมโดยใช้พิกัดภูมิศาสตร์ ที่นำเอาเทคโนโลยีแผนที่ของ Google Map มาประยุกต์ใช้กับ เครื่องมือ และ เทคโนโลยีอื่นๆ ที่จะสามารถบอกตำแหน่งที่เคยมีการเกิดอาชญากรรมจุดเกิดเหตุนั้นเป็นคดีอะไร โดยแบ่งตามสีของการเกิดเหตุในช่วงเวลาต่างๆ

**คำสำคัญ** เพื่อบอกตำแหน่งที่เคยมีอาชญากรรมจุดเกิดเหตุนั้น

**กิตติกรรมประกาศ**

โครงงาน “ระบบวิเคราะห์อาชญากรรมโดยใช้พิกัดภูมิศาสตร์” นี้สำเร็จขึ้นมาได้เพราะสมาชิกทุกคนให้ความร่วมมือทำงานเป็นอย่างดีรวมทั้งท่านอาจารย์ทุกท่าน ในภาควิชาวิศวกรรมคอมพิวเตอร์ที่คอยสนับสนุนและคอยชี้แนะแนวทางในการดำเนินงาน โดยเฉพาะท่านอาจารย์พัฒณ์รพี สุนันทพจน์ อาจารย์ที่ปรึกษา ที่ได้สละเวลาให้คำปรึกษา และช่วยชี้แนะแนวทางรวมทั้งข้อผิดพลาดในการทำงาน ขอกราบขอบพระคุณท่านอาจารย์ทุกท่านที่ช่วยให้โครงงานนี้สำเร็จลุล่วงไปด้วยดี

นอกจากนี้ขอกราบขอบพระคุณ คุณพ่อและคุณแม่ ผู้เป็นที่รัก ผู้ให้กำลังใจและให้โอกาสการศึกษาอันมีค่ายิ่ง ขอให้คุณความดีส่งผลถึงผู้มีพระคุณทุกท่าน หากโครงงานนี้มีจุดบกพร่องหรือข้อผิดพลาดประการใด คณะผู้จัดทำขอน้อมรับด้วยความเคารพยิ่งเพื่อนำไปปรับปรุงแก้ไขในโอกาสต่อไป และหวังเป็นอย่างยิ่งว่าโครงงานนี้จะอำนวยความสะดวกและเป็นประโยชน์ต่อผู้ที่สนใจได้เป็นอย่างดี

คณะผู้จัดทำ